পূর্ণ চন্দ্র থাপা
মহারথী পূর্ণ চন্দ্র থাপা (জন্মঃ ৯ সেপ্টেম্বর ১৯৬০) নেপালি সেনাবাহিনীর প্রধান সেনাপতি (সেনাপ্রধান) ছিলেন, তিনি সেনাবাহিনীর সর্বোচ্চ পদাধিকারী হিসেবে ২০১৮ সাল থেকে ২০২১ সাল পর্যন্ত ছিলেন। তিনি ১৯ জানুয়ারী ২০১৫ থেকে ৭ ফেব্রুয়ারি ২০১৬ পর্যন্ত 'জাতিসংঘ শান্তিরক্ষী বাহিনী'র অধিনায়ক ছিলেন। সেনাপ্রধান হিসেবে তিনি ২০২১ সালের ৮ সেপ্টেম্বর পর্যন্ত ছিলেন। নেপালের সেনাপ্রধান হবার পরে জেনারেল পূর্ণ চন্দ্র থাপা নেপালি সেনাবাহিনী থেকে দূর্নীতি মোছা সহ সেনাবাহিনী থেকে মাদকসেবীদের অপসারণ করে তাদের কঠোর সাজার বিধান করেন; ২০১৫ সাল থেকে ২০১৮ সাল মেয়াদে নেপালি সেনাপ্রধান ছিলেন জেনারেল রাজেন্দ্র ছেত্রী, জেনারেল রাজেন্দ্র সেনাবাহিনীতে মাদক-ব্যভিচার সহ নানান দূর্নীতিকে প্রশ্রয় দিতেন - এমনটা অভিযোগ করে জেনারেল পূর্ণ চন্দ্র থাপা সেনাবাহিনীর জন্য নতুন আইন প্রণয়ন করেন। সেনাবাহিনীতে তিনি সৈনিক এবং কর্মকর্তা পুরুষ-নারী সকলের জন্য কঠোর বিধি প্রণয়ন করেন।